**LĒMUMS**

Liepājā

|  |  |
| --- | --- |
| 2022.gada 10.novembrī |  Nr.410/15(prot. Nr.15, 24.§) |

Par servitūta nodibināšanu zemesgabala

Dārza ielā 38 daļai

Lai nodrošinātu piekļuvi pie akciju sabiedrībai “Sadales tīkls” piederošā nekustamā īpašuma - transformatora apakšstacijas STP-1276 Dārza ielā 36A, nepieciešams nodibināt reālservitūtu - ceļa servitūtu ar tiesībām uz braucamo ceļu, pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Civillikuma 1156.pantu, 1158.pantu un 1231.panta 3.punktu, izskatot akciju sabiedrības “Sadales tīkls” 2022.gada 19.maija vēstuli Nr.308000-03/1161 “Par servitūta nodibināšanu piekļuvei īpašumam Dārza ielā 36A”, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 24.oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Piekrist, ka par labu nekustamajam īpašumam Dārza ielā 36A, kadastra apzīmējums 1700 034 0356 (īpašuma tiesības reģistrētas Liepājas zemesgrāmatas nodaļas nodalījumā Nr.100000502439 akciju sabiedrībai “Sadales tīkls”), tiek nodibināts reālservitūts - ceļa servitūts ar tiesībām uz braucamo ceļu - aptuveni 110 kv.m platībā (pielikumā) Liepājas valstspilsētas pašvaldības nekustamajam īpašumam, zemesgabalam Dārza ielā 38, Liepājā, kadastra apzīmējums 1700 034 0524 (īpašuma tiesības reģistrētas Liepājas zemesgrāmatas nodaļas nodalījumā Nr.100000535237 Liepājas valstspilsētas pašvaldībai). Kadastrālās uzmērīšanas rezultātā platības var tikt precizētas.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju Liepājas valstspilsētas pašvaldības vārdā noslēgt līgumu ar akciju sabiedrību “Sadales tīkls” par lēmuma 1.punktā minētā reālservitūta - ceļa servitūta ar tiesībām uz braucamo ceļu - nodibināšanu.

3. Pēc lēmuma 2.punkta izpildes Liepājas pilsētas pašvaldības iestādei “Nekustamā īpašuma pārvalde” veikt nepieciešamās darbības lēmuma 1.punktā minētā servitūta ierakstīšanai zemesgrāmatā. Izdevumus par lēmuma izpildi segt no akciju sabiedrības “Sadales tīkls” līdzekļiem.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, A/S “Sadales tīkls” |